CELEX: 62019TB0210
Language: ro
Date: 2019-12-17 00:00:00
Title: Cauza T-210/19: Ordonanța Tribunalului din 17 decembrie 2019 – Società Agricola Tenuta di Rimale și alții/Comisia („Acțiune în anulare – Politica agricolă comună – Norme obligatorii privind reglementarea ofertei de brânză care beneficiază de o denumire de origine protejată – Respingerea cererii de adoptare a unor acte de punere în aplicare – Act neatacabil – Inadmisibilitate”)

24.2.2020   
            
            
               RO
            
            
               Jurnalul Oficial al Uniunii Europene
            
            
               C 61/43
            
         
      Ordonanța Tribunalului din 17 decembrie 2019 – Società Agricola Tenuta di Rimale și alții/Comisia
      (Cauza T-210/19) (1)
      
      („Acțiune în anulare - Politica agricolă comună - Norme obligatorii privind reglementarea ofertei de brânză care beneficiază de o denumire de origine protejată - Respingerea cererii de adoptare a unor acte de punere în aplicare - Act neatacabil - Inadmisibilitate”)
      (2020/C 61/55)
      Limba de procedură: italiana
      
         Părțile
      
      
         Reclamante: Società Agricola Tenuta di Rimale Ss (Fidenza, Italia) și 9 alți reclamanți ale căror nume figurează în anexa la ordonanță (reprezentanți: M. Libertini, A. Scognamiglio și M. Spolidoro, avocați)
      
         Pârâtă: Comisia Europeană (reprezentanți: D. Bianchi și F. Moro, agenți)
      
         Obiectul
      
      Cerere formulată în temeiul articolului 263 TFUE prin care se solicită anularea pretinsei decizii conținute în scrisoarea Comisiei din 6 februarie 2019 [Ares(2019) 677860] de respingere a cererii reclamanților prin care se urmărea să se obțină, pe de o parte, constatarea pretinsei încălcări de către autoritățile italiene a Regulamentului (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO 2013, L 347, p. 671), precum și a articolului 101 TFUE și, pe de altă parte, adoptarea de către Comisie a unor acte de punere în aplicare, în temeiul articolului 150 alineatul (8) din regulamentul menționat, prin care Republica Italiană să fie obligată să abroge normele privind reglementarea ofertei de brânză parmigiano reggiano pentru perioada 2017-2019.
      
         Dispozitivul
      
      
                  1)
               
               
                  
                     Respinge acțiunea ca inadmisibilă.
                  
               
            
                  2)
               
               
                  
                     Obligă Società Agricola Tenuta di Rimale Ss și pe ceilalți reclamanți ale căror nume figurează în anexă la plata cheltuielilor de judecată.
                  
               
            
         (1)  JO C 213, 24.6.2019.